Il-lista tal-UE ta' ġurisdizzjonijiet li ma jikkooperawx fi kwistjonijiet ta' tassazzjoni ġiet aġġustata fid-dawl ta': impenji li ħadu l-ġurisdizzjonijiet elenkati; valutazzjoni tal-ġurisdizzjonijiet li għalihom ma tkun għandha ttieħdet l-ebda deċiżjoni ta' elenkar. Ittieħdu wkoll xi passi biex tittejjeb it-trasparenza fil-proċess ta' elenkar. Fit-13 ta' Marzu 2018, il-Kunsill neħħa lill- , il- Gżejjer Marshall mil-lista u żied lill- Gżejjer Verġni tal-Istati Uniti Il-lista tal-UE hi maħsuba biex fit-tassazzjoni madwar id-dinja u biex l-isforzi għall- prevenzjoni tal-evitar , il-frodi u l-evażjoni tat-taxxa jagħtu l-aħjar riżultati. Hi tħejjiet matul l-2017 b'mod parallel ma' ħidma fi ħdan l-OECD. "Ninsab kuntent li nara aktar ġurisdizzjonijiet li elenkajna f'Diċembru jimpenjaw ruħhom biex jirriformaw il-politiki tat-taxxa tagħhom b'mod li ser jirrimedjaw t-tħassib tagħna," qal Vladislav Goranov, ministru għall-finanzi tal-Bulgarija, li bħalissa għandha l-presidenza tal-Kunsill. "Nappellaw lill-ġurisdizzjonijiet kollha fuq il-lista biex jagħmlu l-istess, u lil dawk kollha li diġà ħadu impenji biex jimplimentahom fil-waqt. L-għan tagħna huwa li tinkiseb it-trasparenza fiskali mad-dinja kollha," huwa qal. Tliet ġurisdizzjonijiet imneħħija Il-lista tal-UE tinsab fl-anness I tal-konklużjonijiet maħruġa mill-Kunsill fil-5 ta' Diċembru 2017. L-Anness II jirreferi għal għadd ta' ġurisdizzjonijiet oħra li ħadu impenji biex jirriformaw il-politiki tat-taxxa tagħhom u li huma soġġetti għal monitoraġġ mill-qrib. Mindu l-lista ġiet ippubblikata l-ewwel darba fil-5 ta' Diċembru 2017, il-Bahrain, il-Gżejjer Marshall u Saint Lucia ħadu impenji fl-ogħla livell politiku biex jirrimedjaw it-tħassib tal-UE. Fid-dawl tal-valutazzjoni esperta ta' dawk l-impenji, il-Kunsill iddeċieda li jċaqlaq it-tliet ġurisdizzjonijiet mill-anness I għall-anness II. L-implementazzjoni tal-impenji tagħhom ser tiġi mmonitorjat bir-reqqa Tliet ġurisdizzjonijiet miżjuda Meta ppubblika l-lista għall-ewwel darba, il-Kunsill qabel li jissospendi l-iskrinjar tas-sistemi fiskali tal-ġurisdizzjonijiet tal-Karibew li ntlaqtu minn f'Settembru 2017. Il-proċess reġa' nbeda f'Jannar 2018, meta ntbagħtu ittri b'talba għal impenji ta' rimedji għat-tħassib tal-UE. Il-Bahamas, Saint Kitts u Nevis, u l-Gżejjer Verġni tal-Istati Uniti ġew miżjuda mal-lista (anness I) b'riżultat ta' dak il-proċess. Dan peress li naqsu milli jieħdu impenji fl-livell politiku għoli b'reazzjoni għat-tħassib kollu tal-UE. Fl-istess ħin, il-Kunsill iddeċieda li jżid lill- Antigua u Barbuda , il- Gżejjer Verġni Brittaniċi mal-anness II. Dan kien ġustifikat permezz ta' impenji meħuda biex jiġu indirizzati nuqqasijiet identifikati mill-UE. Dawn l-impenji ġew ivvalutati mill-esperti tal-UE, u l-implimentazzjoni tagħhom ser tiġi mmonitorjata b'reqqa. Il-proċess ikompli fir-rigward tat-tmien ġurisdizzjoni tal-Karibew, il-Gżejjer Turks u Kajkos , li minnhom qed jintalab impenn fl-livell politiku għoli sal-31 ta' Marzu 2018 biex jiġi indirizzat it-tħassib tal-UE. Mindu l-lista ġiet ippubblikata għall-ewwel darba f'Diċembru 2017, ittieħdu xi passi biex tissaħħaħ it-trasparenza. Għall-ewwel, l-informazzjoni pubblika dwar l-impenji li saru mill-ġurisdizzjonijiet tal-pajjiżi terzi kienet limitata għall-kontenut tal-anness I u II. Madankollu, fi Frar 2018 il-grupp ta' ħidma responsabbli għall-proċess ta' elenkar (l-"grupp dwar il-kodiċi tal-kondotta") talab biex l-ittri kollha tiegħu b'talba għal impenji jiġu ppubblikati fuq is-sit web tal-Kunsill. Fis-6 ta' Marzu, kompilazzjoni ta' dawk l-ittri ġiet ippubblikata bħala dokument pubbliku. Barra minn hekk, l-ittri ta' impenn li waslu mingħand ġurisdizzjonijiet ta' pajjiżi terzi ser jitqiegħdu għad-dispożizzjoni tal-pubbliku hekk kif jinkiseb il-kunsens għall-pubblikazzjoni. U qed titħejja paġna web speċifika dwar il-lista tal-UE. Disa' ġurisdizzjonijiet jibqgħu fil-lista Id-deċiżjonijiet tat-13 ta' Marzu 2018 ittieħdu mingħajr diskussjoni f'laqgħa tal-Kunsill Affarijiet Ekonomiċi u Finanzjarji. B'riżultat ta' dan, disa' ġurisdizzjonijiet jibqgħu fil-lista tal-UE: is-Samoa Amerikana, il-Bahamas, Guam, in-Namibia, Palau, Samoa, Saint Kitts u Nevis, Trinidad u Tobago u l-Gżejjer Verġni tal-Istati Uniti. Dawn jinkludu sitta mis-17 oriġinali, kif ukoll tlieta mill-ġurisdizzjonijiet tal-Karibew. (Tmienja mis-17 oriġinali tneħħew mill-lista fit-23 ta' Jannar 2018). Billi l-lista trid tiġi riveduta mill-inqas darba fis-sena , il-"grupp dwar il-kodiċi tal-kondotta" jista' jirrakkomanda aġġornament fi kwalunkwe mument. Il-ġurisdizzjonijiet li baqa' fuq il-lista huma mħeġġa bil-qawwa biex jagħmlu t-tibdil mitlub minnhom. Il-leġislazzjoni, il-politiki u l-prattiki amministrattivi tagħhom dwar it-taxxa jirriżultaw jew jistgħu jirriżultaw f' telf ta' dħul għall-istati membri tal-UE. Sakemm jittieħdu l-impenji biex isir dan it-tibdil, l-UE u l-istati membri jistgħu japplikaw miżuri difensivi . L-Anness I jinkludi rakkomandazzjonijiet dwar il-passi meħtieġa għat-tneħħija mil-lista. Nota tat-2 ta' Marzu 2018 dwar tibdiliet għal-lista tal-UE ta' ġurisdizzjonijiet li ma jikkooperawx Nota tat-8 ta' Marzu 2018 dwar tibdiliet għal-lista tal-UE ta' ġurisdizzjonijiet li ma jikkooperawx Kompilazzjoni ta' ittri tas-6 ta' Marzu lill-ġurisdizzjonijiet ta' pajjiżi terzi b'talba għal impenji dwar it-tassazzjoni Kompilazzjoni ta' ittri ta' impenn dwar it-tassazzjoni li waslu mingħand ġurisdizzjonijiet ta' pajjiżi terzi Konklużjonijiet tal-Kunsill ta' Diċembru 2017 dwar il-lista tal-UE ta' ġurisdizzjonijiet li ma jikkooperawx Stqarrija għall-istampa ta' Diċembru 2017 dwar il-lista tal-UE ta' ġurisdizzjonijiet li ma jikkooperawx Stqarrija għall-istampa ta' Jannar 2018 dwar tibdiliet għal-lista tal-UE ta' ġurisdizzjonijiet li ma jikkooperawx Il-paġna web tal-grupp dwar il-kodiċi tal-kondotta Ara l-paġna tal-laqgħa